ગુજરાત સહીત દેશભરમાં ટ્રાફિકના આકરા દંડના નવા નિયમોની ફરજિયાતપણે અમલવારી કરાવવા માટે સૂચના આપવામાં આવી હતી તેમ છતાં રાજ્ય સરકારે એક મહિના માટે રાહત આપી હતી જે નિયમ ગત પેલી તારીખથી ફરીથી કડકપણે અમલવારી શરુ કરી દેવામાં આવી છે હેલ્મેટ, વનવે, નો પાર્કિંગ, સીટબેલ્ટ  દસ્તાવેજો સહિતના મુદ્દે ફરજ ઉપર હાજર ટ્રાફિક પોલીસ અને આઇવે પ્રોજેક્ટ અંતર્ગતના સીસીટીવી કેમેરા દ્વારા આ કામગીરી શરુ કરવામાં આવી છે ખાસ કરીને ટ્રાફિકના નવા નિયમાનુસાર દંડની રકમ અને દંડનો પ્રકાર વગેરે નવી સિસ્ટમમાં અપડેટ કરવાની હોવાથી આઇવે પ્રોજેક્ટ મારફતે થતા ઈ-ચલણ મેમોની કામગીરી 18-10-2019થી બંધ કરવામાં આવી હતી ત્યારથી દેશભરમાં આ નવી સિસ્ટમ અપડેટ કરવા માટે ટેક્નિકલ સ્ટાફની મદદ લેવામાં આવી હતી આ સિસ્ટમ અપડેટ થઇ ગયા બાદ છેલ્લા ચારેક દિવસથી આ સિસ્ટમ મુજબ મેમો ઇસ્યુ કરવાની કામગીરી ચાલુ થઇ ગઈ છે પરંતુ 18-10-2019ના રોજથી સિસ્ટમ બંધ કરી ત્યાર બાદ પણ કાયદાનો ભંગ કરવા બદલ સીસીટીવી કેમેરામાં ક્લિક કરવાની કામગીરી તો ચાલુ જ હતી જેથી આ સમયગાળા દરમિયાન ટ્રાફિક ભંગ બદલ ક્લિક થયેલા 13 હજાર વાહનચાલકોને 1.20 કરોડ રૂપિયાનો દંડ ભરવા માટે મેમો ઇસ્યુ કરવામાં આવ્યા છે નવી સિસ્ટમ અપગ્રેડ થઇ જતા 13 હજાર મેમો ઇસ્યુ કર્યા બાદ હવેથી ભંગ બદલ નવા કાયદા મુજબ 894 કેમેરા મારફતે દૈનિક 3થી 4 હજાર ઈ-ચલણ મેમો ઇસ્યુ કરવામાં આવશે તેવું પણ કંટ્રોલ રૂમમાંથી જાણવા મળ્યું છે.